Oscar is ‘n ‘walglike leuenaar’ sê Reeva se susOscar Pistorius op 7 April 2014 in die hof Foto: Deaan Viver/Media24/Pool (SAPA) “Hy probeer die hof oortuig dat hulle regtig naby aan mekaar was en dat hy vir haar omgegee het. Dis nie waar nie,” het Simone Steenkamp aan The Mail in Brittanje gesê. “Hy het geweet ons was daar maar hy het amper sy balans verloor en omgeval toe hy ons gesien het. Toe het hy in die getuiebank gesit en gegrinnik. Hy het my suster doodgemaak en tog lyk dit steeds of hy sy beroemdheid geniet. Tydens die verdagings het hy daar rond marsjeer asof hy steeds ŉ ster is terwyl ek en my ma net wou wegkruip. Ek kan nie verstaan hoe iemand so daad kan pleeg – iemand doodmaak – en dan so optree nie.” Staatsaanklaer Gerrie Nel het Pistorius Maandag in die Pretoriase hooggeregshof daarvan beskuldig dat hy belangrike getuienis uit sy aansoek om borgtog en sy pleitverduidelik gelaat het. Pistorius het Maandag gesê hy het die toiletdeur hoor toeslaan, maar Nel het gesê hierdie getuienis is glad nie in sy verklarings nie. Nadat Pistorius nie kon verduidelik waarom dié getuienis nie ingesluit is nie, het Nel gesê: “Dit is omdat jy dit uitgedink het.” Pistorius word van moord beskuldig nadat hy Steenkamp op 14 Februarie 2013 deur ŉ geslote toiletdeur doodgeskiet het. Hy het gesê hy het ŉ geluid in die badkamer gehoor en aangeneem dit is ŉ inbreker. Klik hier om die hooftrekke van die hofverrigtinge gratis op Maroela Media te volg.